Turkiya Markaziy banki lirani qo‘llab-quvvatlash choralarini e’lon qildi

Turkiya Markaziy banki alyuminiy va po‘latga Amerika bojlarinining oshirilishidan so‘ng kursi 14 foizga tushib ketgan lirani qo‘llab-quvvatlash uchun choralar ishlab chiqdi. Ular banklar likvidligini oshirishga qaratilgan. Bu haqda regulyator saytida ma’lum qilindi, deb ozadi “Kommersant”.

Turk lirasi bilan operatsiyalar uchun xorijiy valyutadagi bank kafolatlari limiti 7,2 milliard yevrodan 20 milliard yevroga oshirilmoqda. Bundan tashqari, banklarga foiz stavkalari turi va muddatlariga qarab kafolatlarni erkin boshqarish imkoniyati taqdim etiladi.
Markaziy bank, shuningdek, bir oy davomida uzish muddati bilan valyuta kreditlariga ruxsat berdi, bungacha ular bo‘yicha maksimal muddat bir haftani tashkil etar edi.
9-avgust kuni AQSh prezidenti Donald Tramp Turkiyadan keltiriladigan po‘lat va alyuminiy uchun bojlarni oshirish haqida e’lon qilgan edi. Mazkur xabarlar fonida turk lirasi 14 foizga arzonlashib, 1 dollar uchun 6,4 lirani tashkil etdi.